**Προκήρυξη εκδήλωσης ενδιαφέροντος τουριστικών γραφείων**

**για πραγματοποίηση σχολικής μετακίνησης**

**του Β΄ Αρσακείου – Τοσιτσείου Γυμνασίου Εκάλης**

Εκάλη 14-3-2022

Σύμφωνα με την Υ.Α. 20883/ΓΔ4/13-2-2020/ΦΕΚ 456 τ.Β΄, σας παρακαλούμε να αναρτήσετε στην ιστοσελίδα της Δ/νσης Δ.Ε. Ανατολικής Αττικής την προκήρυξη εκδήλωσης ενδιαφέροντος από ταξιδιωτικά γραφεία για την προγραμματιζόμενη διήμερη μετακίνηση μαθητών της Γ΄ τάξης του Β΄ Αρσακείου -Τοσιτσείου Γυμνασίου Εκάλης.

Καλούνται οι έχοντες τα νόμιμα προσόντα τουριστικοί πράκτορες να υποβάλουν κλειστές προσφορές σύμφωνα με τις ακόλουθες προδιαγραφές:

1. Σχολείο: Β΄ Αρσάκειο-Τοσίτσειο Γυμνάσιο Εκάλης
2. Προορισμός: Κόρινθος – Καλάβρυτα (Ισθμός, Κόρινθος, Νεμέα, Όσιος Πατάπιος, Διακοπτό, Οδοντωτός, Καλάβρυτα, Μέγα Σπήλαιο)
3. Προβλεπόμενος αριθμός συμμετεχόντων: 80 μαθητές και 5 καθηγητές.
4. Χρόνος μετακίνησης: Από Πέμπτη 14-4-2022 έως και Παρασκευή 15-4-2022.
5. Μεταφορικό μέσο: Τουριστικά λεωφορεία δύο (2). Τα λεωφορεία να διαθέτουν όλες τις προβλεπόμενες από την κείμενη νομοθεσία προδιαγραφές (έγγραφα καταλληλότητας των οχημάτων, ελαστικά σε καλή κατάσταση, επαγγελματική άδεια οδήγησης κ.λπ.) καθώς και τις προϋποθέσεις ασφαλείας για μετακίνηση μαθητών (ζώνες ασφαλείας, έμπειρους οδηγούς κ.λπ.). Επιπλέον, να τηρούν όλα τα προβλεπόμενα μέτρα σύμφωνα με το υγειονομικό πρωτόκολλο για προστασία από covid 19 (οι οδηγοί των λεωφορείων και ο συνοδός του γραφείου να είναι εμβολιασμένοι για covid 19). Τέλος, τα λεωφορεία να βρίσκονται στην αποκλειστική διάθεση της ομάδας για την πραγματοποίηση των μετακινήσεών μας σύμφωνα με το πρόγραμμα.
6. Κατάλυμα: Ξενοδοχείο 4 αστέρων τουλάχιστον με ημιδιατροφή (πρωινό και δείπνο), τρίκλινα/δίκλινα δωμάτια για τους μαθητές, μονόκλινα για τους καθηγητές. Διανυκτέρευση μία (1) στις 14-4-2022 στην ευρύτερη περιοχή της Κορινθίας.
7. Καταληκτική ημερομηνία υποβολής προσφοράς: Δευτέρα 21-3-2022, ώρα 12.00΄.
8. Ημερομηνία ανοίγματος προσφορών: Δευτέρα 21-3-2022, ώρα 13.30΄.

Για τις παραπάνω υπηρεσίες παρακαλούμε τα ταξιδιωτικά γραφεία να μας δώσουν:

1. Την τελική συνολική τιμή του οργανωμένου ταξιδιού (συμπεριλαμβανομένων όλων των φόρων ξενοδοχείων καθώς και του Φ.Π.Α.).
2. Την τελική επιβάρυνση ανά μαθητή (συμπεριλαμβανομένων όλων των φόρων ξενοδοχείων καθώς και του Φ.Π.Α.).
3. Ρητή αναφορά στην κατηγορία των καταλυμάτων που προτείνουν και εξασφάλιση δωματίων σε χώρο του ξενοδοχείου με τρόπο που να αποκλείει κατά το δυνατόν τον συγχρωτισμό με άλλα σχολεία του ξενοδοχείου.
4. Αρχηγό-συνοδό από το τουριστικό γραφείο.
5. Ξεναγό για τους χώρους που θα επισκεφθούμε (αρχαιολογικούς χώρους, εκκλησίες, μουσεία κ.λπ.).
6. Υπεύθυνη δήλωση από το ταξιδιωτικό γραφείο ότι διαθέτει βεβαίωση συνδρομής των νομίμων για τη λειτουργία του, η οποία βρίσκεται σε ισχύ.
7. Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, που καλύπτει τα έξοδα σε περίπτωση ασθένειας ή ατυχήματος.
8. Πρόσθετη ασφάλιση κάλυψης εξόδων σε περίπτωση ατυχήματος ή ασθένειας.
9. Γιατρό στη διάθεση της ομάδας.
10. Επιστροφή χρημάτων σε μαθητή σε περίπτωση που για αποδεδειγμένους λόγους ανωτέρας βίας ή αιφνίδιας ασθένειας ματαιωθεί η συμμετοχή του.

Επισημαίνουμε ότι :

1. Η προσφορά κατατίθεται κλειστή σε έντυπη μορφή (όχι email ή fax) στο Γραφείο της Διεύθυνσης (Λ. Μαραθώνος 1, Άνοιξη Αττικής, Γραφείο Διευθύντριας).
2. Στα κριτήρια επιλογής θα συνεκτιμηθούν η ποιότητα και η ασφάλεια των προτεινόμενων ξενοδοχείων, η εμπειρία και η αξιοπιστία του διοργανωτή, οι προσφερόμενες υπηρεσίες και κάθε τι που βοηθά στην επιτυχή διοργάνωση και υλοποίηση της εκδρομής.

 Η Διευθύντρια

 Ευδοκία Γιαννικοπούλου